Գեւորգ Մալխասյանը միայն իր նախկին «շեֆի» անունը նշեց, ինչը հասկանալի է։ ԿԳ նախարարության, Հայ բարեգործական ընդհանուր միության ներկայացուցիչների ներգրավումը խորհրդում նույնպես կարելի է ընկալել՝ մեկը կրթական ծրագրերի մասով անելիք կունենա, մյուսին կդիմեն, եթե փող պետք լինի։ Բայց թե ինչ կարգավորումներ են կատարելու նախագահի օգնական Ավետիս Բերբերյանը կամ նախկին երգչուհին, բացատրելի չէ։ Կարող էին նաեւ մի երկու մաքսավոր ու հարկայինի բաժնի պետ բերել որպես բոնուս՝ 5 աստղանի հանգստավայր բանակին նվիրաբերելու համար։